
TRANSPORTAVIMO–SANDĖLIAVIMO KONTEINERIŲ 
NUOMOS TECHNINĖ SPECIFIKACIJA


BENDRIEJI REIKALAVIMAI

1. Nuomininko tikslas – išsinuomoti transportavimo-sandėliavimo konteinerius (toliau – konteineris).
2. Konteinerių pristatymo ir pastatymo vieta – Lietuvos Respublikos teritorija. 
3. Konteineriai pristatomi į nurodytą vietą Nuomotojo transportu sutarties galiojimo laikotarpiu. Nuomojami konteineriai turi būti visiškai paruošti naudoti.
4. Konteineriai Nuomininkui pristatomi ir pastatomi Nuomotojo lėšomis bei Nuomotojo priemonėmis. Konteinerių pristatymo, pakrovimo, iškrovimo ir pastatymo išlaidos turi būti įskaičiuotos į pasiūlymo kainą, jeigu pirkimo dokumentuose nenustatyta kitaip.
5. Nuomotojas turi užtikrinti konteinerių pristatymą į Nuomininko nurodytą vietą per sutartyje nustatytą terminą, nepriklausomai nuo konteinerių laikymo, saugojimo ar paruošimo vietos.
6. Konteineriai turi būti tinkami eksploatuoti Lietuvos Respublikos klimato sąlygomis ir neprarasti techninėse specifikacijose nustatytų funkcinių savybių esant įprastoms Lietuvos Respublikos klimato sąlygoms.
7. Konteineriai turi atitikti 20 pėdų ISO konteineriams taikomų šių standartų arba jiems lygiaverčių standartų reikalavimus:
7.1. ISO 668 (E) Krovininiai konteineriai serija 1. Klasifikacija, išmatavimai ir masė, arba lygiaverčio standarto reikalavimai.
7.2. ISO 1161 (E) Konteineriai krovininiai serija 1. Kampinės jungtys. Techninės sąlygos, arba lygiaverčio standarto reikalavimai.
7.3. ISO 1496-1 (E) Krovininiai konteineriai serija 1. Techniniai reikalavimai ir išbandymai. 1 dalis. Bendrojo naudojimo universalūs konteineriai, arba lygiaverčio standarto reikalavimai.
7.4. ISO 3874 (E) Krovininiai konteineriai serija 1. Perkrovimas ir tvirtinimas, arba lygiaverčio standarto reikalavimai.
8. Kai techninėje specifikacijoje nurodomas konkretus standartas, techninis reglamentas ar kitas normatyvinis dokumentas, Tiekėjas, gali siūlyti konteinerius, pagamintus ar atitinkančius kitus nei techninėje specifikacijoje, lygiaverčius standartus, techninius reglamentus ar kitus normatyvinius dokumentus, jeigu jų techninės, funkcinės ir saugos savybės užtikrina ne mažesnį nei šioje techninėje specifikacijoje nustatytą reikalavimų lygį.
9. Reikalavimas 20 pėdų ISO konteineriams nustatomas atsižvelgiant į Perkančiosios organizacijos naudojamą infrastruktūrą, krovos ir transportavimo įrangą, kuri yra pritaikyta 20 pėdų ISO konteinerių kėlimui, perkėlimui ir transportavimui, taip pat siekiant užtikrinti konteinerių suderinamumą su Perkančiosios organizacijos naudojamomis konteinerių krovos, transportavimo ir sandėliavimo sistemomis.
10. [bookmark: _Hlk239678221]Konteinerio konstrukcija turi atitikti šioje techninėje specifikacijoje nurodytų ISO standartų arba lygiaverčių standartų reikalavimus ir užtikrinti saugų jų naudojimą pagal paskirtį – būti mechaniškai atspari, stabili ir tinkama krovinių saugiam laikymui, perkėlimui ir transportavimui. Konstrukcijos medžiagos turi būti tinkamos eksploatuoti įprastomis sąlygomis ir  atsparios korozijai.
11. Konteineriai turi būti techniškai tvarkingi, be konstrukcinių deformacijų, galinčių turėti įtakos saugiam naudojimui, be kiauryminės korozijos, įtrūkimų ir kitų pažeidimų, trukdančių tinkamai naudoti konteinerį pagal paskirtį.

